เงินบาทแข็งค่าต่อ ระหว่างรอตัวเลขศก.สหรัฐฯ
ค่าเงินบาทปิดตลาด (17 เม.ย.) ที่ระดับ 32.37/38 บาท/ดอลลาร์ แข็งค่าต่อเนื่องจากช่วงเช้าที่เปิดตลาดที่ระดับ 32.38/40 บาท/ดอลลาร์ ระหว่างวันเงินบาทเคลื่อนไหวในระหว่าง 32.37-32.43 บาท/ดอลลาร์
17 เม.ย. 2558

นักบริหารเงินเปิดเผยถึงค่าเงินบาทปิดตลาด (17 เม.ย.) ที่ระดับ 32.37/38 บาท/ดอลลาร์ แข็งค่าต่อเนื่องจากช่วงเช้าที่เปิดตลาดที่ระดับ 32.38/40 บาท/ดอลลาร์ ระหว่างวันเงินบาทเคลื่อนไหวในระหว่าง 32.37-32.43 บาท/ดอลลาร์
“ยังมีแรงขายดอลลาร์ต่อเนื่องทั้งภูมิภาค เป็นแรงกดดันด้านการขาย ทำให้ปิดตลาดวันนี้เงินบาทแข็งค่าสุดในรอบ 3 สัปดาห์…แข็งค่าลงมาเรื่อยๆ จาก 32.62 บาท/ดอลลาร์เมื่อวันที่ 30 มี.ค.58 อย่างไรก็ตาม ตลาดรอดูตัวเลข CPI ของสหรัฐฯคืนนี้” นักบริหารเงินกล่าว ขณะที่ประเมินกรอบการเคลื่อนไหวของค่าเงินบาทไว้ที่ 32.30-32.45 บาท/ดอลลาร์
 
ที่มา: สำนักข่าวอินโฟเควสท์